Renaldas Augustinavičius

Renaldas Augustinavičius (g. 1979 m. birželio 7 d. Mažeikiuose) – Lietuvos archeologas.

Biografija 
Mokėsi Ventos vidurinėje mokykloje, o nuo 1994 m. – Mažeikių Merkelio Račkausko vidurinėje mokykloje, kuriai 1996 m. suteiktas gimnazijos statusas. 2001 m. baigė Vilniaus universiteto Istorijos fakultetą.

2002–2006 m. Kultūros paveldo centro archeologas, vykdė archeologinių vietų kartografavimą ir archeologijos duomenų skaitmeninimą. 2006–2016 m. Kultūros paveldo departamento Kontrolės skyriaus vyriausiasis valstybinis inspektorius.

2016–2018 m. kultūros viceministras.

Mokslinė veikla 
Mokslinių tyrimų interesai: akmens amžiaus tyrinėjimai, archeologijos duomenų skaitmeninimas, paveldosauga.

Su kitais archeologais 2000 m. žvalgė ir tyrinėjo Laičių ir Saliečių piliakalnius (Ukmergės rajono savivaldybė), Gardamo, Pelkupio ir Pypliškės kapinynus (Šilutės rajono savivaldybė), Utenėlės dvarvietę (Utenos rajono savivaldybė), 2001 m. – Baltadvario pilkapyną (Molėtų rajono savivaldybė), Virbalio kapinynus, Ragaišių (Aspertavo) ir Šakių piliakalnius, Skliausčių senovės gyvenvietes, kapinyną ir dvarvietę (Vilkaviškio rajono savivaldybė), Gulbiniškių (Brusbarto) akmens amžiaus gyvenvietę (Marijampolės savivaldybė), Dubyčių, Kaibūčių, Lavyso, Maksimonių, Mančiagirės, Merkinės, Pamerkinės ir Puvočių akmens amžiaus gyvenvietes, Perlojos pilkapyną, Masališkių ir Užumelnyčio kapinynus, Girežerio ir Subartonių piliakalnius ir Masališkių dvarvietę (Varėnos rajono savivaldybė), 2002 m. – Viekšnių kapinyną (Mažeikių rajono savivaldybė).

2001 m. vadovavo Plungės senkapio, 2002 m. – Jokšų I ir II senovės gyvenviečių (Telšių rajono savivaldybė), Paparčių piliakalnio, Pentiškių (Uogintų) kapinyno (Kaišiadorių rajono savivaldybė), Velžių XVI–XVII a. kaimavietės (Radviliškio rajono savivaldybė), 2003 m. – Telšių senojo miesto, Saleninkų ir Vanagiškio akmens amžiaus gyvenviečių (Jonavos rajono savivaldybė) ir Mažeikių rajono savivaldybės archeologinių vietų žvalgomiesiems archeologijos tyrimams.

2002–2006 m. nustatė 180 archeologinių objektų ir vietų teritorijų, jų apsaugos zonų ribų ir kampų koordinates.

Bibliografija 
 Pelkupio kapinynas (bendraautoriai – Zenonas Baubonis ir Bronius Dakanis). – Archeologiniai tyrinėjimai Lietuvoje 2000 metais. Vilnius, 2001, p. 86–91.
 Spėjamų piliakalnių Plačiavos durpyne tyrinėjimai (bendraautoriai – Bronius Dakanis ir Zenonas Baubonis). – Archeologiniai tyrinėjimai Lietuvoje 2000 metais. Vilnius, 2001, p. 26–28.
 Utenėlės dvarvietė (bendraautoriai – Bronius Dakanis ir Zenonas Baubonis). – Archeologiniai tyrinėjimai Lietuvoje 2000 metais. Vilnius, 2001, p. 142–144.
 Žvalgomieji tyrinėjimai Gardame (bendraautoriai – Zenonas Baubonis ir Bronius Dakanis). – Archeologiniai tyrinėjimai Lietuvoje 2000 metais. Vilnius, 2001, p. 188–190.
 Žvalgomieji tyrinėjimai Pypliškėje (bendraautoriai – Zenonas Baubonis ir Bronius Dakanis). – Archeologiniai tyrinėjimai Lietuvoje 2000 metais. Vilnius, 2001, p. 19–21.
 Baltadvario pilkapynas (bendraautoris – Bronius Dakanis). – Archeologiniai tyrinėjimai Lietuvoje 2001 metais. Vilnius, 2002, p. 79–81.
 Skliausčių archeologinių vietų žvalgomieji tyrimai (bendraautoriai – Bronius Dakanis ir Algimantas Merkevičius). – Archeologiniai tyrinėjimai Lietuvoje 2001 metais. Vilnius, 2002, p. 230–233.
 Varėnos rajono akmens amžiaus archeologinių objektų žvalgymas ir žvalgomieji archeologiniai tyrimai (bendraautoriai – Jonas Balčiūnas, Bronius Dakanis ir Algimantas Merkevičius). – Archeologiniai tyrinėjimai Lietuvoje 2001 metais. Vilnius, 2002, p. 236–237.
 Žvalgomieji archeologiniai tyrimai Marijampolės ir Vilkaviškio rajonuose (bendraautoriai Bronius Dakanis ir Laurynas Kurila). – Archeologiniai tyrinėjimai Lietuvoje 2001 metais. Vilnius, 2002, p. 230–233.
 Viekšnių senkapis (bendraautoriai – Bronius Dakanis ir Arūnas Strazdas. – Archeologiniai tyrinėjimai Lietuvoje 2002 metais. Vilnius, 2003, p. 113.
 Žvalgomieji archeologiniai tyrimai ir žvalgymas Velžių kaime. – Archeologiniai tyrinėjimai Lietuvoje 2002 metais. Vilnius, 2003, p. 161.

Šaltiniai

Nuorodos 
 Baltadvario pilkapyno tyrimai 2001 m.
 Gardamo kapinyno, Šilutės r. sav., tyrimai 2000 m.
 Laičių ir Saliečių piliakalnio, Ukmergės r. sav., tyrimai 2000 m.
 Leidimų archeologiniams tyrimams atlikti duomenų bazė
 Pelkupio kapinyno, Šilutės r. sav., tyrimai 2000 m.
 Pypliškės kapinyno, Šilutės r. sav., tyrimai 2000 m.
 Skliausčių archeologinių vietų žvalgomieji tyrimai 2001 m.
 Utenėlės dvarvietės, Utenos r. sav., tyrimai 2000 m.
 Varėnos rajono akmens amžiaus archeologinių objektų žvalgymas ir žvalgomieji archeologiniai tyrimai 2001 m.
 Velžių kaimavietės, Radviliškio r. sav., 2002 m. tyrimai
 Viekšnių senkapio, Mažeikių r. sav., 2002 m. tyrimai
 Gulbiniškių (Brusbarto) akmens amžiaus gyvenvietės, Marijampolės sav., Ožkabalių ir Virbalio kapinynų, Ragaičių (Aspertavo) ir Šakių piliakalnių, Vilkaviškio r. sav., žvalgomieji tyrimai 2001 m.

Lietuvos archeologai